钦定古今图书集成/明伦汇编/官常典/第115卷 > 南齐
## 钦定古今图书集成/明伦汇编/官常典/第115卷 > 南齐

### 武帝永明七年始复奉圣之爵

按《南齐书武帝本纪》，永明七年春二月己丑，诏曰：“宣
尼诞敷文德，峻极自天，发辉七代，陶钧万品。英风独
举，素王谁匹？功隐于当年，道深于日月，感麟厌世，缅
邈千祀，川竭谷虚，丘夷渊塞，非但洙泗湮沦，至乃飨
尝乏主。前王敬仰，崇修寝庙，岁月亟流，鞠为茂草。今
学敩兴立，实禀洪规，抚事怀人，弥增钦属。可改筑宗”
祊，务在爽垲，量给祭秩，礼同诸侯。“奉圣之爵，以时绍
继。”